Esperanticorum museum Svitavae
Esperanticorum museum Svitavae (lingua Bohemica: Muzeum esperanta ve Svitavách) in Bohemia situm est ubi de Esperanticis agitur. Sub aegide Associationis Bohemicae Esperanticae est adiuvantibus magistratibus urbanis necnon regionalibus Esperantici fautoribus.

Historia 
Inauguratio sollemnis die 20 Septembris 2008 celebrata est. In pedeplanis villae romanticae Ottonis de Ottendorfer instituerunt museum apud aream centralem urbis situm. Ministerium culturale Rei publicae Bohemicae, urbs et Americanum opus fundatum cui nomen Esperantic Studies Foundation colunt haec omnia. Cum urbs possessionem Ottendorferensem sibi arrogaverit museum vectigalibus locatoriis caret. Internorum multa Associationis Bohemicae Esperanticae est.

Scopi 
Curatores volunt colligere et catalogizare res ad Linguam internationalem attinentes; eis cordi est vulgare quam plurimis hominibus ideas Zamenhofianas et modum quo et in mundo hodierno utiles sint. Expositiones et spectacula culturalia dantur, praelectiones praesentantur, libri Esperantici venduntur, archivium bibliothecaque accessui patent. 

Sectio inde a Septembri anni 2015 dicatur novis methodis cultuum mundi civilium cognoscendorum. Visitatores diversis machinis ad interactivitatem incitantur. Mense Octobri 2011 sedes Esperantistarum Bohemicorum officialis in museum collocata est.

Cum urbs Svitava in regione rei periegeticae aptissima sita sit, museum internationale nemini ingratum est. In urbe ipsa tabulae indicatoriae nonnullae bilingues sunt.

Notae

Externi nexus 

 Situs proprius 
 Paginae apud Ipernity
 Museum municipale de Esperanticis in situ
 Photographemata in inauratione facta
 Pinacotheca apud rajce.idnes.cz
 Esperanto-Muzeo Svitavy apud Facebook
 Coetus amicorum Svitavensium

Lingua Esperantica
Svitava
Cechia